OzLabs/hebrew-wiki-articles huggingface dataset:
הר קפלן

הר קפלן (באנגלית: Mount Kaplan) הוא הר מסיבי ברכס יוז, בהרי המלכה מוד, שבאנטארקטיקה.

גובהו של ההר 4,255 מטרים מעל פני הים;

ההר הוא ההר הגבוה ביותר ברכס יוז; והוא החמישי בגובהו באנטארקטיקה.

ההר מתנשא לגובה של 1,783 מטרים מעל סביבתו.

ההר ממוקם 5 קילומטרים דרומית-מזרחית מהר וקסלר.

== היסטוריה ==
=== גילוי ההר ===

ההר התגלה וצולם מהאוויר על ידי אדמירל המשנה ריצ'רד בירד בטיסתו ב-18 בנובמבר 1929.

ההר נסקר על ידי א. פ. קרארי (A.P. Crary) בעונת המחקר (הקיץ האנטארקטי) 1957–1958.

=== מקור השם ===

שמו של ההר ניתן לו על ידי קרארי.

ההר נקרא על שמו של ג'וזף קפלן (Joseph Kaplan), שהיה יושב הראש של הוועדה הלאומית של ארצות הברית לעניין השנה הגאופיזית הבינלאומית (U.S. National Committee for the IGY). השנה הגאופיזית הבינלאומית התקיימה בעונת המחקר (הקיץ האנטארקטי) 1957–1958.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=4rHtBgAAQBAJ&pg=PT38&lpg=PT38&dq=%22Mount+Kaplan%22&source=bl&ots=DV7FEyElpS&sig=ACfU3U2HF0CPzm4lk404t790j-RWLjtHlQ&hl=en&sa=X&ved=2ahUKEwiT2eHmyrHpAhUXEcAKHSItAPQQ6AEwEnoECBYQAQ#v=onepage&q=%22Mount%20Kaplan%22&f=false Transantarctic Mountains- Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7756 הר קפלן] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21363 הר קפלן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=7351&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קפלן] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12259 הר קפלן] באתר peakbagger
* [https://peakery.com/mount-kaplan-antarctica/ הר קפלן] באתר peakery (מרחקים לאתרים סמוכים)
* [https://www.mountain-forecast.com/peaks/Mount-Kaplan/forecasts/4230 תחזית מזג אוויר עדכנית ארוכת טווח לפי גבהים]
* [https://mapcarta.com/de/25617448 מפת אזור הר קפלן]

== הערות שוליים ==

קפלן
קפלן
קפלן
הר ווטרמן (אנטארקטיקה)

הר ווטרמן (באנגלית: Mount Waterman) הוא הר נישא ומסיבי, ברכס יוז, בהרי המלכה מוד, בשטח חסות רוס, שבאנטארקטיקה.

גובהו של ההר 3,880 מטרים מעל פני הים.

ההר ממוקם 5 קילומטרים צפונית-מזרחית מהר וקלסר.

== היסטוריה ==
=== גילוי ההר ===

ההר התגלה וצולם מהאוויר על ידי אדמירל המשנה ריצ'רד בירד בטיסתו ב-18 בנובמבר 1929;

ההר נסקר על ידי א. פ. קרארי (A.P. Crary) בעונת המחקר (הקיץ האנטארקטי) 1957–1958.

=== מקור השם ===

שמו של ההר ניתן לו על ידי קרארי.

ההר נקרא על שמו של אלן טאוור ווטרמן (Alan Tower Waterman), מנהל הקרן הלאומית למדע של ארצות הברית שתמך בתוכניות ארצות הברית לחקר אנטארקטיקה במסגרת השנה הגאופיזית הבינלאומית בעונת המחקר (הקיץ האנטארקטי) 1957–1958.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:16302 הר ווטרמן] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21511 הר ווטרמן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114688 הר ווטרמן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15771&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ווטרמן] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12257 הר ווטרמן] באתר peakbagger
* [https://www.mountain-forecast.com/peaks/Mount-Waterman-Antarctica/forecasts/3880 תחזית מזג אוויר עדכנית ארוכת טווח עבור הר ווטרמן (לפי גבהים)]

== הערות שוליים ==

ווטרמן
ווטרמן
ווטרמן
הקורפוס ה-11 (בריטניה)

הקורפוס ה-11 של הצבא הבריטי היה קורפוס בריטי אשר במהלך מלחמת העולם הראשונה לחם בגליפולי ובחזית המערבית, ובמהלך מלחמת העולם השנייה לחם במהלך המערכה בתוניסיה.

==היסטוריה==
===מלחמת העולם הראשונה===
סמל הקורפוס במלחמת העולם הראשונה
הקורפוס הוקם בצרפת ב-29 באוגוסט 1915 בפיקודו של ריצ'רד הייקינג, ובשנת 1916 לחם במהלך הקרב על הסום וספג אבדות כבדות. בנובמבר 1917 נשלח הקורפוס לאיטליה, שם לחם בקרבות חזית האיטלקית. במרץ 1918 חזר הקורפוס לצרפת והשתתף במתקפת האביב ובמתקפת מאה הימים כחלק מהארמייה החמישית, ולאחר המלחמה פורק הקורפוס.

===מלחמת העולם השנייה===
בשנת 1940 הוקם הקורפוס מחדש, כחלק מכוחות הבית בבריטניה, ותחת פיקודו נכללו הדיוויזיה ה-15 והדיוויזיה ה-55, וביולי 1943 פורק הקורפוס.

==מפקדים==
===מלחמת העולם הראשונה===
* ריצ'רד הייקינג (1915–1919)

===מלחמת העולם השנייה===
* יו מסי (יולי 1940–נובמבר 1941)
* נואל ארווין (נובמבר 1941–מרץ 1942)
* ג'ון קרוקר (מרץ 1942–ספטמבר 1942)
* ג'רארד באקנל (ספטמבר 1942–אפריל 1943)
* ג'רלד טמפלר (אפריל 1943–יולי 1943)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
מיכל בין

מיכל בין (נולדה ב-4 באוקטובר 1994) היא כדורגלנית ישראלית, המשחקת לסירוגין כבלמית וכקשרית בקבוצת אס"א תל אביב שבליגת העל ובנבחרת ישראל.

==ביוגרפיה==
בין החלה לשחק בגיל 8 בקבוצת הבנים של מכבי תל אביב דרום השרון בקיבוץ אייל, קבוצת כדורגל מעורבת של יהודים וערבים. במקביל התאמנה ושיחקה עם קבוצת הבנות של ממכבי כישרונות חדרה החל מגיל 10.
בעונת 2005/2006 זכתה יחד עם הקבוצה בגביע "ג'טיקס" לילדות בישראל. בעקבות הזכייה ייצגה הקבוצה את ישראל באליפות העולם בכדורגל לילדים וילדות במינכן, והגיעה למקום השני לאחר הפסד בגמר לברזיל.

בגיל 13 נאלצה לעזוב את מכבי תל אביב דרום השרון משום שחוקת הכדורגל בישראל לא מתירה לבנות לשחק בקבוצת בנים מעבר לגיל זה, והמשיכה לשחק במכבי כישרונות חדרה, בקבוצות הנערות.

בשנת 2012, עם סיום בית הספר התיכון, ועל אף פציעה קשה של קרע ברצועה הצולבת של ברך ימין, קיבלה בין מלגה מלאה לארבע שנים באוניברסיטת CCSU בקונטיקט, במסגרת ליגת המכללות של ארצות הברית. בין החלה ללמוד לתואר ראשון בפסיכולוגיה, אולם כעבור מספר חודשים נקראה לחזור ארצה ולהתגייס לצה"ל, על אף שהמלגה שקיבלה מעניקה לה אוטומטית מעמד של "ספורטאי עילוי", משום שכל המכסות למעמד זה היו מלאות. לאחר מאבק מתמשך והפעלת לחץ ציבורי, הוגדל מספר המכסות מ-12 ל-16 ובין זכתה במעמד של "ספורטאי עילוי", אולם לאחר שנה אחת בלבד חזרה בין לישראל ונאלצה לפרוש ממשחק פעיל לאור פציעה חוזרת שחייבה אותה לעבור ניתוח נוסף בברך ימין.

בשנת 2013 ויתרה על המעמד של "ספורטאי עילוי", התגייסה לצה"ל ושירתה בתור מדריכת כיפת ברזל במערך ההגנה האווירית.

מתגוררת ביישוב צור יגאל.

==קריירה מקצועית==
===מועדונים===

לקראת עונת 2017/2018 חזרה בין לשחק כדורגל בקבוצת הפועל רעננה, בה שיחקה במשך שתי עונות, בהן כבשה 7 שערים. בסיום עונת עונת 2018/2019 הייתה מועמדת לכדורגלנית העונה.

בשנת 2017 השלימה גם קורס מדריכי כדורגל בית ספר למאמנים של מכון וינגייט, וכן עבדה כמאמנת כדורגל בעיריית רעננה לבנות בכיתות א-ג.

בעונת 2019/2020 עברה לשחק בקבוצת אס"א תל אביב, אולם העונה לא הגיעה לסיומה המתוכנן והופסקה לאחר 14 מחזורים בשל התפרצות נגיף הקורונה בישראל.

===נבחרת ישראל===
בין משחקת בנבחרות ישראל החל משנת 2009, אז זומנה לנבחרת הנערות ואף שימשה כקפטנית שלה. בסך הכל צברה 10 הופעות בנבחרת הנערות עד גיל 17 (בהן הבקיעה שער אחד) ועוד 8 הופעות בנבחרת הנערות עד גיל 19.

בשנת 2020 זומנה לסגל הבוגרות של נבחרת הנשים של ישראל. את הופעת הבכורה ערכה ב-10 במרץ נגד נבחרת גיאורגיה.

==קישורים חיצוניים==

* [https://www.football.org.il/players/player/?player_id=57573 פרופיל] באתר ההתאחדות לכדורגל בישראל
* [https://www.uefa.com/womensunder19/teams/players/250011792--michal-sally-been/ פרופיל] באתר אופ"א
* [https://soundcloud.com/kolyompod/kolyompod192 אחת על אחת - פרק 7, מיכל בין] מתוך הפודקאסט "בכל יום נתון" - אוריאל דסקל וראם שרמן

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:בלמות כדורגל ישראליות
קטגוריה:בלמי כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מכבי כישרונות חדרה
קטגוריה:כדורגלניות הפועל רעננה
קטגוריה:כוכב יאיר צור יגאל: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994
יונאנוזאורוס

סינוזאורוס טורף יונאנוזאורוס
יונאנוזאורוס (שם מדעי: Yunnanosaurus) הוא סוג דינוזאור מתת-סדרת דמויי זאורופודים, שחי במשך היורה התחתון והיורה התיכון של מזרח אסיה לפני 201 עד 168 מיליון שנה מזמננו. דינוזאור זה השתייך לקבוצה מסופודה, מהפרוזאורופודים הדו-רגליים שהיה קרובו של האנצ'יזאורוס והג'ינגשאנוזאורוס. סוג זה הוגדר ב-1942 בידי יאנג ג'ונגג'יין ומשמעות שמו הוא: "הלטאה של יונאן", שבסין. הסוג כלל 2 מינים, שהתגלו בתצורת לופנג .

היונאנוזאורוס היה דינוזאור באורך של 4 מטרים במין Yunnanosaurus huangi ו-7 מטרים במין Yunnanosaurus youngi, שהיה גדול יותר והגיע לגובה 2 מטרים. הוא היה בעל זנב ארוך ששימש לאיזון וזרועות ארוכות. ממצאי הדינוזאור כללו בעיקר עצמות של גפיים, צלעות וחוליות צוואר, גב וזנב. הגולגולת הייתה חסרה, אך ב-2013 התגלתה דוגמה של גולגולת בעלת שיניים ברמות שחיקה גבוהות. שינים אלה הזכירו את שיני הזאורופודים האמיתיים, אך הדמיון נובע מאבולוציה מתכנסת מאחר ששאר הגוף לא הלם מראה זאורופודי.

דינוזאור זה ניזון מצמחים נמוכים יחסית ביערות סין של היורה לצד פאונה של פרוזאורופודים דומים, מיני אורניתופודים מוקדמים כמו טטיזאורוס וטורפים כמו הסינוזאורוס.

==קישורים חיצוניים==

קטגוריה:דמויי זאורופודים
קטגוריה:דינוזאורים שחיו ביורה תחתון באסיה
קטגוריה:מאובני טקסונים שתוארו ב-1942
סטראדה ביאנקה לנשים

סטראדה ביאנקה לנשים (באיטלקית: Strade Bianche Donne) הוא מהדורת הנשים של סטראדה ביאנקה, מרוץ אופני כביש חד-יומי באיטליה. המרוץ נוסד ב-2015, כ-8 שנים לאחר תאריך היווסדו של מרוץ הגברים ומאורגן על ידי חברת RCS. המרוץ כולל דרכי גראבל רבים ומתחיל ומסתיים בסיינה שבטוסקנה, כשקו הסיום הוא בפיאצה דל קאמפו.

== היסטוריה ומסלול ==
המרוץ נוסד בשנת 2015 לאחר הצלחתו של מרוץ הגברים שנוסד ב-2007, מייגן גווארנייר האמריקאית ניצחה בו, כשהיא מקדימה את ליזי ארמיטסטד ואת אליסה לונגו בורגיני ב-35 שניות. המהדורה הראשונה כללה 103 קילומטרים, מסן ג'ימיניאנו עד לסיינה. 

ב-2016 הפך המרוץ לחלק מסבב הוורלד טור של הנשים. באותו המרוץ ניצחה אלופת העולם ליזי ארמיטסטד, כשהפעם המרוץ התחיל והסתיים בסיינה וכלל 121 קילומטרים, מתוכם 22.4 קילומטרים של דרכים משובשות, עפר וגראבל. 

ב-2018 גדל המרוץ מבחינת קילומטרים ל-136 כאלו, מרחק שנשמר עד היום. מתוך ה-136 האלו, 30 קילומטרים מהם היו של דרכים משובשות. כשהמקטע הארוך ביותר של הדרך הזו היה 9.5 קילומטרים. במרוץ ניצחה אנה ואן דר ברחן, מקדימה את קטרזינה ניוואדומה ואת אליסה לונגו בורגיני.

== מנצחות ==
{|class="wikitable"
!שנה!!רוכבת||קבוצה
|-
|2015|| מייגן גווארנייר||בוולס–דולמנס
|-
|2016|| ליזי ארמיטסטד||בוולס–דולמנס
|-
|2017|| אליסה לונגו בורגיני||Wiggle High5
|-
|2018|| אנה ואן דר ברחן||בוולס–דולמנס
|-
|2019|| אנמיק ואן פלוטן||מיצ'לטון בייקאקסצ'יינג'
|-
|2020|| אנמיק ואן פלוטן||מיצ'לטון בייקאקסצ'יינג'
|-
|2021|| שנטל בלאק||SD-Worx
|-
|2022|| לוטה קופקי||SD-Worx
|-
|2023|| דמי וולרינג||SD-Worx
|-
|2024|| לוטה קופקי||SD-Worx
|}

== ראו גם ==
* סטראדה ביאנקה

== קישורים חיצוניים ==
* 

==הערות שוליים==

קטגוריה:איטליה: מרוצי אופניים
קטגוריה:מרוצי אופניים לנשים
קטגוריה:איטליה: ספורט נשים
הדרך לכ"ט בנובמבר: פרשת אונסקו"פ וראשית מעורבותו של האו"ם בסכסוך הערבי-ישראלי

הדרך לכ"ט בנובמבר: פרשת אונסקו"פ וראשית מעורבותו של האו"ם בסכסוך הערבי-ישראלי (באנגלית: UNSCOP and the Arab-Israeli Conflict: The Road to Partition) הוא ספר עיון שנכתב בידי החוקר אלעד בן-דרור אשר יצא לראשונה לאור במהדורה בעברית בשנת 2019 בהוצאת יד יצחק בן-צבי. בשנת 2022 יצא לאור מהדורת הספר באנגלית בהוצאת ראוטלג'. הספר עוסק בפועלה של ועדת אונסקו"פ של האו"ם בקיץ 1947.

הוועדה מנתה 11 חברים ממדינות שונות. מטרותיה של הוועדה היו לחקור את שאלת ארץ ישראל ולהגיש המלצות באשר לעתידה הפוליטי. חברי המשלחת שהו בארץ ישראל פחות מארבעים יום, אך עבודתם שינתה את מהלך ההיסטוריה של העם היהודי ושל תושבי הארץ היהודים והערבים מקצה לקצה. לאחר חקירה מאומצת החליטו רוב חברי הוועדה לאמץ כמעט במלואן את התביעות הציוניות שהוצגו להם, והמליצו על סיום שלטון המנדט הבריטי בארץ ישראל ועל הקמתן של שתי מדינות ריבוניות ועצמאיות: מדינה יהודית, שתשתרע על רוב השטח שבין נהר הירדן לים התיכון, ומדינה ערבית. שתי המדינות היו אמורות לקיים מערכת כלכלית משותפת, על אף ההפרדה הפוליטית ביניהן. ירושלים ובית לחם, יועדו בתוכנית להיות בשליטת האו"ם. המלצות אלה היו הבסיס לדיון במושב השני של העצרת הכללית של האו"ם בסוף נובמבר 1947 ולהצבעה ב-29 בנובמבר 1947. לאחר שינויים קלים אומצו ההמלצות על ידי העצרת בהחלטה מספר 181 המוכרת כתוכנית החלוקה, שבהמשך הביאה להקמת מדינת ישראל.

הספר מציג לראשונה תיאור מקיף של פרשת ועדת אונסקו"פ, על מכלול ההיבטים הקשורים בה. בן-דרור מבקש להעריך כיצד עיצבה אונסקו"פ את מסקנותיה ומה היו התהליכים והמניעים שהביאו להמלצותיה הסופיות. הספר מתבסס על תיעוד ארכיוני רב ומגוון, שחלקו נחשף לראשונה, והגיע למסקנות חדשות בנושא.

הספר זכה בפרס יצחק בן-צבי לשנת ה'תשפ"ג.

== ביקורת ==
* [https://www.ybz.org.il/?pg=getfile&CategoryId=632&ArticleID=7775&fileid=5829 לינק להודרת המאמר בPDF]

== קישורים חיצוניים ==
* 
* עודד הון, [https://kenes-media.com/green-time/הדרך-שהובילה-לכט-בנובמבר/ הדרך שהובילה לכ"ט בנובמבר], באתר כנס מדיה, 27/02/2020
* 
קטגוריה:ספרי 2019
קטגוריה:ספרי עיון על הסכסוך הישראלי-פלסטיני
קטגוריה:המנדט הבריטי: ספרים
קטגוריה:ספרי עיון
קטגוריה:הוצאת יד יצחק בן-צבי
קטגוריה:הסכסוך הישראלי-ערבי: ספרים
קטגוריה:היישוב בתרבות
ניקולה קוסטו

ניקולה קוסטו (בצרפתית: Nicolas Coustou; 1658, ליון – 1733, פריז) היה פסל צרפתי.

==ביוגרפיה==

קוסטו החל את הכשרתו אצל אביו, שהיה מגלף בעץ, ואצל קלודין קואזוו.

בגיל שמונה עשרה עבר לפריז ללמוד אצל דודו מצד אימו אנטואן קואזוו.

בגיל עשרים ושלוש זכה בפרס רומא שאיפשר לו ארבע שנות לימוד באקדמיה הצרפתית ברומא בהמשך שימש כרקטור של האקדמיה לציור ופיסול.

החל משנת 1700 עבד עם קואזוו בארמונות מרלי וורסאי.

מקורות ההשראה שלו היו בעיקר מיכלאנג'לו והפסל אלסנדרו אלגארדי והוא ניסה למזג בין מקורות אלו.

חלק מעבודותיו נהרסו בזמן המהפכה הצרפתית.

בפסלי אפולו רודף אחר דפנה בגני טווילרי נעזר באחיו הצעיר גיום קוסטו האב, בעיקר בפיסול דפנה.

==גלריה==
<gallery>
Resting hunter Coustou Louvre MR1796.jpg|ציד נח במוזיאון הלובר
Statue - Parterre de Latone - Versailles - P1170950.jpg|פסל של הרקולס בארמון ורסאי
Nicolas Coustou-Apollon poursuivant Daphné-Rectangular south basin of the Jardin des Tuileries-Paris.jpg|אפולו רודף אחר דפנה בגני טווילרי
Jules César by Nicolas Coustou-Jardin des Tuileries-Paris.jpg|יוליוס קיסר בגני טווילרי
Nicolas Coustou-La Seine et la Marne-Jardin des Tuileries.jpg|אלגוריה של נהר הסיין ונהר מארן בגני טווילרי
Descent from the Cross by Nicolas Coustou.jpg|פסל פייטה במזבח של קתדרלת נוטרדאם (פריז)
Saint Denis by Nicolas Coustou, Notre-Dame de Paris.jpg|דיוניסיוס הקדוש בקתדרלת נוטרדאם (פריז)
Paris - Dôme des Invalides - Statue - PA00088714 - 002.jpg|לואי התשיעי באינווליד
Louis XV Coustou Louvre MR1811.jpg|לואי החמישה עשר בתור יופיטר במוזיאון הלובר
</gallery>

==קישורים חיצוניים==

* 

קטגוריה:ילידי 1658
קטגוריה:נפטרים ב-1733
קטגוריה:פסלים צרפתים במאה ה-17
קטגוריה:פסלים צרפתים במאה ה-18
קטגוריה:זוכי פרס רומא
אגודת יאנוס

אגודת יאנוס (באנגלית: Janus Society) היה ארגון למען זכויות ההומופילים אשר הוקם ב-1962 בפילדלפיה. שמו של הארגון מבוסס על שמו של האל הרומי יאנוס בעלי שני הראשים.

הארגון מוכר, בין השאר, בשל היותו המוציא לאור של המגזין "Drum", אחד מהעיתונים הראשונים בארצות הברית אשר היה מיועד לקהל להט"בי ואשר הופץ באופן נרחב במהלך שנות ה-60,<ref name=":0"></ref> וכן בשל תרומתו ההיסטורית בארגון רבות מההפגנות הראשונות בארצות הברית למען זכויות להט"ב.<ref>Loughery, p. 270</ref>

על מנת להשיג את מטרותיו, הארגון בחר לנקוט במדיניות נוקשה מצד פעיליו, כך שישמרו על הופעה ייצוגית וזאת על מנת להציג בפני הציבור נציגים של הקהילה הגאה בלבוש הטרונורמטיבי בהפגנות שארגנו.<ref name=":0" /> בשל הקשרים ההדוקים שבין הארגון לבין Drum ועסקי המין השונים של הפעיל החברתי קלארק פולק, אגודת יאנוס נאלצה להתמודד עם ביקורות והטרדות רבות, בין השאר מצד הרשויות המקומיות, המדינתיות והפדרליות, ובסופו של דבר נאלצה להפסיק את פעילותה בשנת 1969, שבועות ספורים לפני מהומות סטונוול, לאחר שפולק נעצר בגין אישומי תועבה פדרליים.<ref name=":0" />

ביום שישי, 21 בפברואר 1964, נשיא אגודת מאטאשין בוושינגטון, ד"ר פרנק קמני, העביר הרצאה בחינם על אפליה על רקע נטייה מינית. הרצאה זו נערכה בחסות אגודת יאנוס, ועסקה במאבק נגד אפליה בתחומי התעסוקה, חינוך ודיור כלפי הקהילה הלהט"בית.

==ראו גם==

* אגודת מאטאשין
* 
* בהלת הלבנדר
* הארגונים ההומופילים בחוף המזרחי
* מהומות סטונוול

==הערות שוליים==

קטגוריה:1962 בארצות הברית
קטגוריה:ארגוני להט"ב בארצות הברית
קטגוריה:זכויות להט"ב בארצות הברית
קטגוריה:להט"ב: היסטוריה
סליק ווטס

דונלד ארל "סליק" ווטס (באנגלית: Donald Earl "Slick" Watts; נולד ב-22 ביולי 1951) הוא כדורסלן עבר אמריקאי, אשר שיחק באופן פעיל בין השנים 1973–1980. ממוצעיו הכוללים לאורך 6 עונותיו בליגת ה-NBA הם 8.9 נקודות, 6.1 אסיסטים, 3.2 ריבאונדים ו-2.2 חטיפות למשחק.

ככל הנראה היה השחקן הקרח הראשון בתולדות ה-NBA, ואחד מהשחקנים הראשונים אשר שיחקו עם סרט הזעה על ראשם.

==קריירת משחק==
ווטס נולד בעיר רולינג פורק שבמיסיסיפי, ובין השנים 1969–1973 למד באוניברסיטת גרנד ויו אשר בדה מוין, ובאוניברסיטת זייביאר בלואיזיאנה אשר בניו אורלינס.

לאחר שלא נבחר על ידי אף קבוצה בדראפט ה-NBA{{כ}} 1973, מאמן קבוצת אוניברסיטת זאוויר המליץ עליו לבן דודו ביל ראסל, אשר היה אז הג'נרל מנג'ר והמאמן של קבוצת סיאטל סופרסוניקס. לאחר שהרשים במבחני קדם-העונה, זכה לחוזה בקבוצה, במדיה שיחק ב-4 וחצי עונותיו הראשונות ב-NBA. לאחר שתי עונות סולידיות, פרץ ווטס בעונת כשסיים הן כמלך האסיסטים (8.1) והן כמלך החטיפות (3.2) של העונה, וסייע לסופרסוניקס לסיים במקום השני באזור המערבי. בפלייאוף ה-NBA הודחה סיאטל בשלב חצי גמר המערב, על ידי פיניקס סאנס. בסיום אותה עונה, במהלכה גם קלע 13.0 נקודות למשחק, נבחר לחמישיית ההגנה של העונה וזכה בפרס האזרחות על שם ג'יי. וולטר קנדי. בעונה העוקבת המשיך להציג יכולת גבוהה, עם ממוצעים של 8.0 אסיסטים (שני בליגה), 2.7 חטיפות (שלישי בליגה) ו-13.0 נקודות למשחק, אך קבוצתו לא העפילה לשלב הפלייאוף.

בינואר 1978 דרש ווטס לעבור קבוצה, והועבר בטרייד לניו אורלינס ג'אז בתמורה לבחירת דראפט עתידית. עד לסיום עונת קלע 7.2 נקודות למשחק עבור הג'אז.

בעונת שיחק ביוסטון רוקטס, ובקיץ 1979 פרש ממשחק, בגיל 27 בלבד.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מיסיסיפי: כדורסלנים
קטגוריה:שחקני NBA שלא נבחרו בדראפט
קטגוריה:כדורסלני סיאטל סופרסוניקס
קטגוריה:כדורסלני ניו אורלינס ג'אז
קטגוריה:כדורסלני יוסטון רוקטס
קטגוריה:אמריקאים שנולדו ב-1951
קטגוריה:כדורסלני אוניברסיטאות ומכללות בארצות הברית
יצחק מלמד

לוחית על הבניין ברחוב מלמדה 10 ועליה הכיתוב: "יצחק מלמד, הגיבור והלוחם בגטו ביאליסטוק, נהרג כאן על ידי הרוצחים הנאצים ב-8 בפברואר 1943. לכבודו."
רחוב מלמד ביהוד על שם יצחק מלמד פינת רחוב לוחמי הגטאות.
יצחק מלמד (1903-1943) היה גיבור יהודי, אסיר בגטו ביאליסטוק. 

בינואר 1943 החלה אקציה בגטו ביאליסטוק. כאשר הגרמנים נכנסו לבניין ברחוב קופייצקה 29 (כיום רחוב מלמד, על שמו), יצחק מלמד שפך חומר חומצתי על קצין נאצי. מהבהלה, הנאצי ירה לכל עבר והרג בשוגג חייל גרמני. במהלך המהומה הצליח מלמד לברוח. 

בתגובת נקם, הגרמנים אסרו מעל 100 יהודים, גברים נשים וילדים, מהבניין ההוא ומדירות בבניינים הסמוכים וירו בהם ברחוב שלחנסקה 19 (Szlachenska, רחוב שלא קיים היום, עמד בניצב לרחוב צ'נסטוחובה). 

גופת הקצין הגרמני הובאה לבניין היודנראט שעמד באותו רחוב, על מנת להראות לראש היודנראט אפרים ברש מה נעשה.<ref>Wydarzenia z lutego 1943 roku w getcie białostockim
w świetle pism Mordechaja Tenenbauma-Tamarofa</ref> במקביל, הנאצים גם הודיעו על אולטימטום, אם מלמד לא יסגיר את עצמו תוך 24 שעות הם ירצחו את כל יהודי הגטו. מלמד הסגיר את עצמו. 

מרדכי טננבוים, מראשי המחתרת היהודית בגטו תיאר ביומנו את אומץ לבו של מלמד. לשאלה מדוע הרג את החייל הגרמני, הוא השיב: "אני שונא אתכם. אני מצטער שרצחתי רק אחד. לנגד עיניי הוריי נרצחו. עשרת אלפים יהודים בסלונים חוסלו לפני. אין לי חרטות". 

הנאצים עינו את מלמד כל הלילה ולמחרת תלו אותו בסמוך לכיכר בה אירע האירוע. חיילים גרמנים טשטשו את גווייתו של מלמד בכדורים, לאחר שהחבל נשבר והגופה נפלה על האדמה. לאחר מכן הם תלו אותה במשך 48 שעות נוספות.

ההקרבה העצמית של מלמד לא הועילה כמובן. גטו ביאליסטוק על כל יהודיו הושמד כבר באותה שנה, 1943.

בעיר יהוד, בקריית ביאליסטוק, ישנו רחוב על שמו, רחוב אשר מתחיל בבית הכנסת על שם הרב מוהליבר, הרב של ביאליסטוק במאה ה-19.

==הערות שוליים==

קטגוריה:יהודים בשואה: פולין
קטגוריה:אסירים בגטו ביאליסטוק
קטגוריה:פולנים שנולדו ב-1903
קטגוריה:פולנים שנפטרו ב-1943
ברונו רייס

ברונו רייס לינו (בפורטוגזית: Bruno Reis Lino; נולד ב-18 ביוני 1978) הוא כדורגלן עבר ברזילאי ששיחק בעמדת הקשר ההתקפי.

==קריירה==
רייס התחיל את הקריירה שלו בפלומיננסה. בשנת חתם באתלטיקו פרנאאנסה ובינואר חתם בצסק"א מוסקבה.

בקיץ חתם במכבי תל אביב מליגת העל. ב-14 בספטמבר 2002, רשם את הופעת הבכורה שלו בקבוצה בניצחון 2-4 נגד מכבי פתח תקווה. ב-17 בפברואר 2003, הבקיע את שער הבכורה שלו בקבוצה בניצחון 1-4 נגד בית"ר ירושלים. רייס, שיחק במכבי תל אביב שלוש עונות בהן זכה באליפות, גביע ואף השתתף עימה בשלב הבתים של ליגת האלופות בעונת 2004/2005.

בקיץ חתם באקדמיקה מליגת העל הפורטוגזית.

בהמשך הקריירה שיחק בוילה ריו, אנאפולינה, אלניה ולדיקווקז, ואסקו דה גאמה, רסאנדה, אמריקה-RJ ומאדריירה.

בסיום שנת פרש מכדורגל.

==תארים==
; פלומיננסה
*סרייה ג': 

; מכבי תל אביב
*ליגת העל: 2002/2003
*גביע המדינה: 2004/2005

==קישורים חיצוניים==

*

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלומיננסה
קטגוריה:כדורגלני אתלטיקו פרנאאנסה
קטגוריה:כדורגלני צסק"א מוסקבה
קטגוריה:כדורגלני מכבי תל אביב
קטגוריה:כדורגלני אקדמיקה דה קוימברה
קטגוריה:כדורגלני אלניה ולדיקווקז
קטגוריה:כדורגלני ואסקו דה גאמה
קטגוריה:כדורגלנים זרים בישראל
קטגוריה:ספורטאים ברזילאים ברוסיה
קטגוריה:ספורטאים ברזילאים בישראל
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1978
סיראדאלור

הכפר סיראדאלור וההר שבגבו
המזח ובתי הסירות בכפר סיראדאלור
בול של האי סיראדאלור שהוצא על ידי השרות הבולאי של איי פארו בשנת 2005
סיראדאלור (פארואזית: Syðradalur) הוא הכפר הדרומי ביותר, מבין ארבעת הכפרים, המצויים על האי קאלסוי, בסביבה הצפונית של איי פארו.

בשנת 2009 נספרו 10 תושבי קבע המתגוררים בכפר<ref></ref>, 6 גברים ו-4 נשים. בעונות הקיץ מגיעים תושבים נוספים מכל רחבי האיים אל הכפר הקטן ושוהים בבתי הקיץ שברשותם<ref></ref>.

כפר עם שם זהה קיים גם על האי סטריימוי.

== היסטוריה ==
תחילת ההתיישבות באזור הכפר החלה במאה ה – 17, אז פנה הכפר לצד המערבי של האי ושמו היה בלאנקאסקוילי (Blankaskáli)<ref></ref>. בעקבות מפולת שלגים כבדה שהתרחשה בשנת 1809 הועבר הכפר לצידו המזרחי של האי ובשנת 1812 נקבע שמו החדש 'סיראדאלור', הנהוג בשימוש עד היום<ref></ref>. בשנת 2009 נקבעו בכפר שלושה שמות של רחובות יחד עם מספרי בתים.

== תחבורה אל האי ובתוכו ==
בשנת 1985 נבנתה תעלת כביש שחיברה את הכפר המבודד עם יתר הכפרים שעל האי. אל האי ניתן להגיע במסוק מנקודות שונות ברחבי איי פארו או באמצעות הפלגה שיוצאת מספר פעמים ביום<ref></ref> מהעיירה קלאקסוויק שעל האי בורד'וי.

== האי סיראדאלור בספרות העברית ==
עלילת ספרו של העיתונאי עמרי גלפרין, '[https://www.nli.org.il/he/books/NNL_ALEPH997009511789405171/NLI האי בקצה האוקיינוס]', מתרחשת ברובה בכפר סיראדאלור.

== קישורים חיצוניים ==

* [https://visitkalsoyuk.weebly.com/syethradalur.html מידע ותמונות] על הכפר סיראדאלור

== הערות שוליים ==

קטגוריה:איי פארו: יישובים
קטגוריה:יישובים שהוקמו ב-1812
Viene y Va

Viene y Va (בעברית: באה והולכת) הוא סינגל שהוקלט על ידי הזמר הלטיני ג. טנגאנה, ביחד עם זמרת הרגאטון הדומיניקנית נאטי נטשה.<ref name=":0"></ref><ref name=":2"></ref> השיר יצא לאור ב-24 בינואר 2020, על ידי חברת התקליטים סוני מיוזיק ספרד, כסינגל שלא מתוך אלבום.<ref name=":0" /><ref name=":2" />

השיר הגיע למקום ה-25 במצעד השירים שבספרד.<ref></ref>

== רקע וכתיבה ==
השיר נכתב על ידי ג. טנגאנה ונאטי נטשה והופק על ידי קאפי ו-DVLP.<ref name=":0" /> רולינג סטון סקרו את השיר בחיוב וציינו כי "ג. טנגאנה מצליח ליצור שיר שמחזיר אותנו לשנות הארבעים ועושה זאת באמצעות הלחנה, הפקה וכתיבה כמו שנעשה כאן".<ref></ref> גם מגזין הבילבורד סקרו את השיר בחיוב רב.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של ג. טנגאנה ב-24 בינואר 2020, בשידור חי.<ref name=":1"></ref> הקליפ צבר למעלה מ-15 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|24 בינואר 2020
|הזרמת מוזיקה • הורדה דיגיטלית
|סוני מיוזיק ספרד
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק ספרד
הדס מורין

הדס מורין (נולדה ב-30 ביוני 1999) היא כדורגלנית ישראלית, המשחקת בעמדת הקשרית בקבוצת הפועל קטמון ירושלים מליגת העל ובנבחרת ישראל.

==ביוגרפיה==
מורין נולדה וגדלה בירושלים. למדה בבית הספר התיכון ליד האוניברסיטה בעיר.

כילדה נהגה לשחק במתנ"ס השכונתי בירושלים, וכשהייתה בכיתה ו' עברה לשחק בקבוצת הילדות של אס"א תל אביב. מורין המשיכה לשחק במועדון גם בקבוצת הנערות ובעונת 2014/2015, בגיל 15, עלתה לקבוצת הבוגרות. בסך הכל שיחקה מורין עשר עונות במדי אס"א תל אביב (למעט השאלה לחצי עונה להפועל רעננה בעונת 2018/2019). זכתה עם הקבוצה באליפות המדינה בעונת 2014/2015 ובגביע המדינה בעונת 2016/2017. כמו כן לקחה חלק בשני קמפיינים של אס"א תל אביב במוקדמות ליגת האלופות בשנים 2015 ו-2019.

בינואר 2020, לאחר שסיימה את שירותה הצבאי, עברה ללמוד לשחק במכללת צ'ארלסטון בדרום קרוליינה, ארצות הברית. לאחר שנתיים בצ'ארלסטון, היא הצטרפה לאוניברסיטת אלבמה בהאנטסוויל.

בינואר 2024 חזרה לשחק באס"א תל אביב, עד לסיום עונת 2023/2024.

בקיץ 2024 הצטרפה מורין לסגנית האלופה דאז, הפועל קטמון ירושלים.<ref></ref>

מורין השתייכה לנבחרות הצעירות של ישראל עד גיל 15, עד גיל 17 ועד גיל 19. בעונת 2017/2018 הייתה שותפה לעלייתה של נבחרת ישראל עד גיל 17 לשלב העילית של מוקדמות אליפות אירופה. בסך הכל צברה 17 הופעות בנבחרות הצעירות.

ב-23 בנובמבר 2023 ערכה את הופעת הבכורה שלה בנבחרת הבוגרת, במשחק מול קזחסטן במסגרת ליגת האומות, ונכון לדצמבר 2023 צברה 3 הופעות במדי הנבחרת.<ref></ref>

==תארים==
===אס"א תל אביב===
* אליפות המדינה: 2014/2015
* גביע המדינה: 2016/2017

==קישורים חיצוניים==

* [https://www.football.org.il/players/player/?player_id=122729&season_id=21 פרופיל] באתר ההתאחדות לכדורגל בישראל
* [https://www.uefa.com/womenschampionsleague/clubs/players/250066292--hadas-morin/ פרופיל] באתר אופ"א

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות אס"א תל אביב
קטגוריה:ירושלים: כדורגלניות
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:ישראליות שנולדו ב-1999
קטגוריה:ישראלים שנולדו ב-1999
קטגוריה:כדורגלניות הפועל קטמון ירושלים
Despacio

Despacio (באנגלית: Slowly, ובעברית: לאט) הוא סינגל שהוקלט על ידי זמרת הרגאטון הדומיניקנית נאטי נטשה, הזמר הלטיני ניקי ג'אם והזמרים מנואל טוריזו ומייק טאוורס.<ref name=":2"></ref><ref name=":3"></ref> השיר יצא לאור ב-17 בפברואר 2020, על ידי חברות התקליטים סוני מיוזיק לטין ופינה רקורדס, כסינגל שלא מתוך האלבום.<ref name=":2" /><ref name=":3" />

השיר הגיע למקום ה-12 במצעד שירי הפופ הלטיניים.<ref name=":0"></ref>

== רקע וכתיבה ==
השיר נכתב על ידי די ג'יי לואיאן, לוני, חאווייר סמפר, וויזי קינגז, מייק טאוורס, ניקי ג'אם, מנואל טוריזו, רפאל פינה ונאטי נטשה והופק על ידי מייק טאוורס, די ג'יי לואיאן וממבו קינגס גם כן.<ref name=":3"/> מגזין הבילבורד פרסם כתבה מקיפה על השיר, בו הוא סוקר אותו ואת הקליפ שלו.<ref></ref> הוא זכה להצלחה בעיקר במצעדים הלטיניים.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-17 בפברואר 2020, בשידור חי.<ref name=":1"></ref> הקליפ צבר למעלה מ-65 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|17 בפברואר 2020
|הזרמת מוזיקה • הורדה דיגיטלית
|סוני לטין • פינה
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נאטי נטשה
קטגוריה:שירי ניקי ג'אם
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים שנכתבו על ידי ניקי ג'אם
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
הר וקסלר

הר וקסלר (באנגלית: Mount Wexler) הוא הר נישא, שאינו מכוסה קרח ברכס יוז, בהרי המלכה מוד, בשטח חסות רוס, שבאנטארקטיקה.

גובהו של ההר 4,025 מטרים מעל פני הים; והוא ההר הגבוה ביותר ברכס יוז.

ההר ממוקם 5 קילומטרים צפונית - צפון-מערבית מהר קפלן.

== היסטוריה ==
=== גילוי ההר ===

ההר התגלה וצולם מהאוויר על ידי אדמירל המשנה ריצ'רד בירד בטיסתו ב-18 בנובמבר 1929.

ההר נסקר על ידי א. פ. קרארי (A.P. Crary) בעונת המחקר (הקיץ האנטארקטי) 1957–1958.

=== מקור השם ===

שמו של ההר ניתן לו על ידי קרארי. 

ההר נקרא על שמו של הארי וקסלר (Harry Wexler), שהיה המדען הראשי מטעם ארצות הברית באנטארקטיקה במסגרת השנה הגאופיזית הבינלאומית בעונת המחקר (הקיץ האנטארקטי) 1957–1958.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=4rHtBgAAQBAJ&pg=PT38&lpg=PT38&dq=%22Mount+Wexler%22&source=bl&ots=DV7FFwEnkU&sig=ACfU3U0KYli2OCjpHzFH3bAvSA6e1TpKAA&hl=en&sa=X&ved=2ahUKEwjMvKay9bPpAhVlQEEAHQnODm0Q6AEwEXoECAkQAQ#v=onepage&q=%22Mount%20Wexler%22&f=false Transantarctic Mountains - Mountaineering in Antarctica: Travel Guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:16475 הר וקסלר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21519 הר וקסלר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=15932&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר וקסלר] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12258 הר וקסלר] באתר peakbagger
* [https://mapcarta.com/25601650 מפת אזור הר וקלסר]
* [https://www.mountain-forecast.com/peaks/Mount-Wexler/forecasts/4024 תחזית מזג אוויר עדכנית ארוכת טווח עבור הר וקסלר (לפי גבהים)]

== הערות שוליים ==

וקסלר
וקסלר
וקסלר
יעקב עטיה

יעקב (איקא) עטיה (נולד ב־14 ביולי 1942) הוא אלוף-משנה בדימוס, שרת ביחידה 8200 ובחיל המודיעין. לאחר שחרורו מצה"ל היה סמנכ"ל תפעול באיתוראן, ובהמשך יזם והקים את חברת "סתר יועצי ביטחון ואבטחת מידע", בה הוא מנכ"ל משותף. עוסק בפעילות ציבורית בקרנות להנצחת חללי הטרור.

==משפחה==
דור חמישי למשפחת עטיה בארץ ישראל. נולד בתל אביב ליוסף עטיה – מוכר בחנות אופנה, ולרוזה מבית קנזה – עקרת בית. גדל בעיר בת ים.

==שרות צבאי==
כנער בן 16, הצטרף בשנת 1958 כחניך בקורס קדם צבאי ביחידה 8200 והוכשר כאלחוטן מאזין ערבית. בהמשך מילא תפקידים מקצועיים ופיקודיים ביחידה 8200 ומפקדת חיל המודיעין.

פיקד על בסיס האזנה ועל יחידת האזנה מרחבית צפון בין השנים 1964 – 1971 כולל מלחמת ששת הימים. במלחמת יום הכיפורים ואחריה (1973 – 1974) מונה למפקד בסיס האזנה קדמי מערבית לתעלת סואץ בג'בל עתקה. ובשנת 1974 שימש כמ"מ מפקד גדוד האזנה נייד ביחידה 8200.

ב-1974–1976, מילא תפקיד ראש ענף איסוף באמ"ן מחלקת איסוף. בשנים 1976 – מפקד ענף מקצועות מודיעין בבה"ד 15 1979. בשנים 1979 – 1980 שימש כראש ענף סגל וקצינים ומ"מ ראש מחלקת משאבי אנוש במפקדת קצין מודיעין ראשי.

בשנים 1980–1982 שימש כראש המטה ביחידה 8200, בדרגת אל"ם כולל מלחמת שלום הגליל. בנובמבר 1983 פרש מצה"ל.

===קורסים בצה"ל===
בוגר קורס מפקדי פלוגות וקורס קמ"נים מתקדם בשנת 1971. בוגר המכללה לפיקוד ומטה (פו"מ) בשנים 1972/73. בוגר השתלמות מפקדי חטיבות בשרות מילואים 1990.

==תפקידים אזרחיים==
בשנים 1983–1988 עבד בחטיבת הקשר של תדיראן בתפקיד ניהול במנהלת פרויקט לשדרוג ציוד הקשר הטקטי בצה"ל.

בשנים 1988–1993 מילא תפקידים בכירים בחברות כלל ביטוח ומגדל חברה לביטוח.

בשנת 1994 מונה לסמנכ"ל תפעול חברת איתוראן לאיתור רכב. והיה בין מקימי החברה במסגרת תדיראן.

בשנת 1997 יזם וייסד את החברה "סתר יועצי ביטחון ואבטחת מידע" ומשמש בה כמנכ"ל.

==השכלה ==
בעל תואר ראשון בהיסטוריה של המזרח התיכון מאוניברסיטת תל אביב.

בוגר תוכנית למנהלים בבית הספר למנהל עסקים באוניברסיטת תל אביב 1983.

==חיים אישיים==
בשנת 1964 נישא לחרמונה ממשפחת ברוור מחיפה, גננת פרטית ותיקה. המשפחה מתגוררת ברמת אפעל. לזוג נולדו 3 ילדים.

הבת הצעירה, ענבר, סטודנטית בפקולטה למדעי הרוח באוניברסיטת תל אביב. נרצחה ב, בערב פורים י"ג אדר תשנ"ו 4 במרץ 1996, הייתה בת 22 במותה. הבת אורית עוסקת בפרסום ושיווק. הבן אסף בעל שליטה בחברת נדל"ן מסחרי.

==פעילות ציבורית==
פעיל בקרנות הנצחה לנפגעי הטרור:

קרן ענבר– נוסדה בשנת 1997 במרכז למורשת המודיעין (מל"מ) לעידוד מחקר ומעשה להתמודדות עם טרור. הקרן מעניקה מלגות ופרסים על כתיבה ופרסום של עבודות ומחקרים בתחום חקר הטרור ועל מעשים ראויים לציון, בהתמודדות אל מול הטרור. יו"ר הקרן הוא אלוף דני רוטשילד.

קרן ענבר וטלי – קרן מלגות משותפת באוניברסיטת תל אביב על שם ענבר עטיה וטלי גורדון שנרצחו בפיגוע דיזנגוף סנטר. הוקמה על ידי האוניברסיטה בפקולטות למדעי הרוח ולמדעי החברה, בתרומות שגויסו על ידי קרן הנאמנים של האוניברסיטה בארצות הברית. הקרן מעניקה בטקס שנתי מלגות לסטודנטים מצטיינים.

עוסק בפעילות ציבורית במרכז למורשת המודיעין.

==קישורים חיצוניים==
* [https://www.keren-inbar.org.il/ קרן ענבר - אל מול הטרור]
* [http://seter.co.il/ סתר – יועצי ביטחון ואבטחת מידע]

קטגוריה:אלופי-משנה בצה"ל
קטגוריה:חיילי יחידה 8200
קטגוריה:מנכ"לים יוצאי שירות קבע בצה"ל
קטגוריה:בוגרי אוניברסיטת תל אביב
קטגוריה:מומחי אבטחת מידע ישראלים
קטגוריה:ישראלים שנולדו ב-1942
קטגוריה:סמנכ"לי תפעול ישראלים
רכס יוז (אנטארקטיקה)

רכס יוז (באנגלית: Hughes Range) הוא רכס הרים גבוה, בהרי המלכה מוד, בשטח חסות רוס, שבאנטארקטיקה. 

== גאוגרפיה ==
הרכס משתרע בכיוון צפון-דרום. 

הרכס ממוקם ממזרח לקרחון קניון, בין המפגש בין קרחון ברנדאו וקרחון קלטי שמדרום לרכס, ועד הדום הקרח ג'ובינקו שמצפון לרכס. 

לרכס שש פסגות בולטות, שהגבוהה בהן היא הר קפלן (שגובהו 4,230 מטרים מעל פני הים). 

הר קפלן (שיא גובהו של הרכס), הוא החמישי בגובהו באנטארקטיקה.

=== אתרים ברכס יוז ===
הר ברנן, הר ווטרמן, הר וקסלר, הר קפלן, מצוקי קמפבל, מישור ליין, קרחון גוד וקרחון קניון.

== היסטוריה ==
=== גילוי הרכס ===

הרכס התגלה וצולם מהאוויר על ידי אדמירל המשנה ריצ'רד בירד בטיסת ב-18 בנובמבר 1929. 

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים, לבקשתו של בירד. 

הרכס נקרא על שמו של צ'ארלס אוונס יוז (Charles Evans Hughes), שהיה מזכיר המדינה האמריקני, נשיא בית המשפט העליון של ארצות הברית, וייעץ לריצ'רד בירד.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=4rHtBgAAQBAJ&pg=PT38&lpg=PT38&dq=%22Hughes+Range%22+Antarctica&source=bl&ots=DV7FFxxinM&sig=ACfU3U3vpS0wsrcclEPDNARA72JYI-xJRA&hl=en&sa=X&ved=2ahUKEwjXjM7k_rPpAhWknVwKHWKQDH0Q6AEwD3oECBMQAQ#v=onepage&q=%22Hughes%20Range%22%20Antarctica&f=false Transantarctic Mountains - Mountaineering in Antarctica: Travel Guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:7132 רכס יוז] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=113588 רכס יוז] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6728&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס יוז] באתר הגאזט האנטארקטי המשווה SCAR של ממשלת אוסטרליה
* [https://www.timeanddate.com/worldclock/@6635270 נתוני זריחת/ שקיעת שמש/ירח עדכניים ברכס יוז]
* [https://np.freemeteo.com/weather/hughes-range/current-weather/location/?gid=6635270&language=english&country=antarctica מזג אוויר נוכחי מעודכן ברכס יוז]
** [https://np.freemeteo.com/weather/hughes-range/7-days/list/?gid=6635270&language=english&country=antarctica תחזית מזג אוויר עדכנית ארוכת טווח עבור רכס יוז]
** [https://www.mountain-forecast.com/subranges/hughes-range/locations תחזית מזג אוויר עדכנית ארוכת טווח בהרים השונים ברכס יוז (לפי גבהים)]

== הערות שוליים ==

וקסלר
וקסלר
וקסלר
Me Estás Matando

Me Estás Matando (באנגלית: You're Killing Me, ובעברית: אתה הורג אותי) הוא סינגל שהוקלט על ידי זמרת הרגאטון הדומיניקנית נאטי נטשה.<ref></ref><ref name=":0"></ref><ref name=":2"></ref><ref name=":3"></ref> השיר יצא לאור ב-21 בפברואר 2020, על ידי חברות התקליטים סוני מיוזיק לטין ופינה רקורדס, כסינגל שלא מתוך האלבום.<ref name=":0" /><ref name=":2" /><ref name=":3" />

השיר הגיע למקום התשיעי במצעד שירי הפופ שברפובליקה הדומיניקנית.<ref></ref>

== רקע וכתיבה ==
השיר נכתב על ידי נאטי נטשה לבדה, והוא מדבר על אלימות נגד נשים.<ref name=":4"></ref> לאורכו של השיר, שרה נטשה "אתה הורג אותי", אך מוסיפה כי הוא לא עושה את באמצעות אלימות פיזית, באומרה "בלי לשים עלי אצבע אחת; בלי לתת לי שום רעל לשתות".<ref name=":4" /> השיר הופק על ידי אנדרס קסטרו.<ref name=":4" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.<ref name=":3" />

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-21 בפברואר 2020, בשידור חי.<ref name=":1"></ref> הקליפ צבר למעלה מ-48 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 בפברואר 2020
|הזרמת מוזיקה • הורדה דיגיטלית
|סוני לטין • פינה
|style="text-align:center;"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על אלימות במשפחה
קטגוריה:בלדות לטיניות
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Bonnie & Clyde

Bonnie & Clyde (בעברית: בוני וקלייד) הוא סינגל שהוקלט על ידי הזמר הלטיני קוסקולה, ביחד עם זמרת הרגאטון הדומיניקנית נאטי נטשה.<ref name=":0"></ref><ref name=":2"></ref> השיר יצא לאור ב-10 בנובמבר 2018, על ידי חברות התקליטים וייט ליון רקורדס, פינה רקורדס ורוטווילאס רקורדס, כסינגל שלא מתוך אלבום.<ref name=":0" /><ref name=":2" /><ref name=":2" />

השיר יצא בסמוך לצאת השיר "Me Gusta", אך לא נכלל באלבום הבכורה של נטשה, IlumiNATTI.<ref></ref><ref></ref><ref name=":3"></ref>

== רקע וכתיבה ==
השיר נכתב על ידי קוסקולה ונאטי נטשה והופק על ידי לויאל "דה פרודקטור", מוקה, אוריאו-ביטז ומונטנה דה פרודקטור.<ref name=":3" /> השיר נכתב בהשראת בוני וקלייד; שודדים שפעלו במרכז ארצות הברית בזמן השפל הגדול, בשנות ה-30 של המאה ה-20. הם משכו תשומת לב רבה מצד התקשורת, ומעלליהם ריתקו רבים מקוראי העיתונים של אותה תקופה.<ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.<ref name=":2" />

== וידאו קליפ ==
הווידאו קליפ הרשמי של השיר הועלה לערוץ היוטיוב של קוסקולה ב-10 בנובמבר, בשידור חי.<ref name=":1"></ref> הקליפ צבר למעלה מ-27 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 בנובמבר 2018
|הזרמת מוזיקה • הורדה דיגיטלית
|וייט ליון • פינה • רוטווילאס
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על בוני וקלייד
קטגוריה:סינגלים בהוצאת פינה רקורדס
K.T.S.E.

(ראשי תיבות: Keep That Same Energy; בעברית: שמור על אותה האנרגיה) הוא אלבום האולפן השני של הזמרת-יוצרת האמריקאית טייאנה טיילור. האלבום יצא לאור ב-22 ביוני 2018 על ידי חברות התקליטים GOOD Music ודאף ג'אם.

האלבום הגיע למקום ה-17 במצעד הבילבורד 200.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="3" |עולם
|22 ביוני 2018 <small>(גרסה מקורית)</small>
|הזרמת מוזיקה • הורדה דיגיטלית
| rowspan="3" |GOOD • דאף ג'אם
|<ref></ref><ref></ref>
|-
|9 בנובמבר 2018 <small>(גרסה מקורית)</small>
|תקליטור
|<ref name="discogs.com"></ref>
|-
|28 בנובמבר 2018 <small>(גרס מקורית)</small>
|תקליט
|<ref name="discogs.com"/>
|}

== קישורים חיצוניים ==

==הערות שוליים==

קטגוריה:אלבומי טייאנה טיילור
קטגוריה:אלבומים שהופקו על ידי מייק דין
קטגוריה:אלבומים שהופקו על ידי פליין פאט
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי רודני ג'רקינס
קטגוריה:אלבומי חברת דאף ג'אם
ג'ף ג'ארט

ג'ף ג'ארט (באנגלית: Jeff Jarrett; נולד ב-14 ביולי 1967) הוא מתאבק מקצועי אמריקאי, שהתאבק ב-WWF וב-WCW.

==ביוגרפיה==
ג'ארט החל לעסוק בקריירת ההיאבקות, כשמלאו לו 18 שנים וכאשר אביו, ג'רי, ניהל ארגון היאבקות קטן בטנסי בשם CWA; באפריל 1986 ערך את הופעת הבכורה שלו. כעבור 3 שנים, שם הארגון שונה ל-USWA, וג'ארט זכה באליפות העולם והזוגות של הארגון. לאחר מכן, התאבק ג'ארט בארגוני היאבקות ביפן ובמקסיקו ובשנת 1993 הצטרף ל-WWF (שמו הקודם של ה-WWE).

ג'ארט הופיע בדמות של זמר קאנטרי והיה מופיע לקרבות עם גיטרה. בינואר 1994 הופיע בקרב הרויאל ראמבל המסורתי של האירוע רויאל ראמבל כאשר נכנס כמספר 12 וסיים במקום ה-10 אחרי שהודח על ידי רנדי סאבאג'. ברויאל ראמבל 1995, זכה ג'ארט לראשונה באליפות הבין יבשתית לאחר שגבר על רייזר רמון. סך הכל זכה ג'ארט 6 פעמים בתואר זה.

בשנת 1996 הצטרף ג'ארט ל-WCW, שהיה הארגון המתחרה הגדול של ה-WWF באותה התקופה. לאחר תקופה קבוצה הצטרף לסטייבל "ארבעת הפרשים". בשנת 1997 ניצח את דין מלנקו וזכה באליפות ארצות הברית הראשונה שלו, מתוך שניים.

ב-20 באוקטובר 1997 חזר ג'ארט ל-WWF, ג'ארט החל עימות עם בארי ווינדהאם, ולאחר שניצח אותו זכה באליפות צפון-אמריקה של NWA בראשית 1998. בתחילת מרץ חזר ג'ארט לדמות זמר הקאנטרי, והחל לנתץ גיטרות על מתחריו, פעולה שהפכה למזוהה עימו. לאחר מכן הצטוות יחד עם אואן הארט לצמד והם גברו על קן שמרוק וביג בוס מן כדי לזכות בתואר אליפות הזוגות של ה-WWE.

שמונה ימים לאחר התאונה שהביאה למותו של אואן הארט, באירוע מעבר לקצה 1999, שבו הארט היה אמור לנצח את הגודפאדר ולזכות באליפות הבין יבשתית, תפס ג'ארט את מקומו, ניצח וזכה בתואר בעצמו. באמצע 1999 הפסיד ג'ארט את התואר לאדג'. לאחר מכן, ג'ארט הצליח להשיב אליו את התואר בחזרה. בהמשך הפסיד אותו לדילו בראון וגם בפעם הזאת, צלח בהחזרת התואר. בסאמרסלאם 1999 זכה ג'ארט באליפות אירופה. בהמשך התעמת עם צ'יינה.

באוקטובר 1999 החוזה של ג'ארט נגמר והוא הצטרף ל-WCW. ג'ארט נכנס לעימות עם כריס בנואה, ניצח אותו וזכה באליפות ארצות הברית. בהמשך הצטרף לקבוצת New World Order יחד עם קווין נאש, ברט הארט וסקוט הול. ג'ארט התמודד מול סיד וישס על אליפות ה-WCW, אך הפסיד בקרב עליה. באפריל 2000 זכה לראשונה באליפות ה-WCW לאחר ניצחון על דיאמונד דאלאס פייג', כאשר האחרון גבר על ג'ארט בתוך זמן קצר וזכה בתואר שוב. לאחר מכן, ניצח את דייוויד ארקט וזכה בתואר אליפות העולם בפעם השנייה. במהלך חודש מאי 2000 הפסיד את התואר לריק פלייר ולאחר מכן זכה בו שוב.

במרץ 2001 ה-WWF רכשה את ה-WCW, כשדמותו של ג'ארט לא שרדה את המעבר.

לאחר מכן, התאבק בארגוני היאבקות שונים ובין היתר TNA, AAA ו-NJPW.

==קישורים חיצוניים==

קטגוריה:מתאבקים מקצוענים אמריקאים
קטגוריה:מתאבקי ה-WCW
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:אמריקאים שנולדו ב-1967
The Album (אלבום של טייאנה טיילור)

The Album (בעברית: האלבום) הוא אלבום האולפן השלישי של הזמרת-יוצרת האמריקאית טייאנה טיילור. האלבום יצא לאור ב-19 ביוני 2020, על ידי חברות התקליטים GOOD Music ודאף ג'אם. מתוך האלבום יצאו שישה סינגלים.

==רקע והכרזה==
בעקבות צאתו אלבומה האולפן השני של טיילור "", טיילור הודיעה שתוציא מהדורה מחודשת לאלבום אשר תצא מחדש ביוני או ביולי 2018. לאחר מכן הודיעה בעמוד הטוויטר כי אינה עסקה בעבודת על גרסה חדשה בשל הסחות דעת שונות. "אני מניחה שלא תקבלו אחת כזו,".
באוקטובר 2019, טיילור התראיינה באנטרטיינמנט ויקלי, בו סיפרה כי היא עובדת על אלבום חדש שכותרתו, "The Album", לאחר אכזבות ותסכולים רבים מהאלבום הקודם שלה. היא חשפה שלקחה שליטה יצירתית יותר באלבום בהשוואה ל-K.T.S.E., שהיה אלבום קצר ולא מה שציפתה להוציא. היא סיפרה שהיא "אני מוכנה לקחת אחריות מלאה אני צריכה להיות 110 אחוז על כל מה שאני עושה ויוצרת ולא לתת לאף אחד לפגוע בחזון היצירתי שלי". היא חשפה שעבור האלבום היא התמקדה ב"תיקון מה שלא עבד בפעם הראשונה, קבלתי הפעלה טובה יותר, יותר תקליטים, תקליטים ארוכים יותר... פשוט לתת לכולם יותר." היא ציינה כי תוציא מוזיקה חדשה עד השנה הבאה.

==רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 ביוני 2020
|הזרמת מוזיקה • הורדה דיגיטלית
|GOOD • דאף ג'אם
|
|}

== קישורים חיצוניים ==

==הערות שוליים==

קטגוריה:אלבומי טייאנה טיילור
קטגוריה:אלבומים שהופקו על ידי מייק דין
קטגוריה:אלבומים שהופקו על ידי קניה וסט
קטגוריה:אלבומי חברת דאף ג'אם
עובד המדינה העירום

עובד המדינה העירום (באנגלית: The Naked Civil Servant) הוא סרט ביוגרפי משנת 1975, המבוסס על ספרו של קוונטין קריספ משנת 1968 באותו שם, בכיכובו של ג'ון הרט. את הסרט ביים ג'ק גולד, על פי תסריט מאת פיליפ מאקי. את הסרט הפיקה וריטי למברט.

סרט טלוויזיה זה, אשר שודר בהקרנת בכורה ב-17 בדצמבר 1975, הופק על ידי Thames Television עבור ערוץ הטלוויזיה הבריטי ITV. הסרט, 77 דקות אורכו, מתאר את חייו של קריספ החל מגיל ההתבגרות ועל לגיל העמידה. על הופעתו בסרט, זכה הרט בפרס באפט"א עבור השחקן הטוב ביותר לשנת 1976. ההפקה זכתה בפרס איטליה (Prix Italia) לשנת 1976. בשנת 1976 הסרט הוקרן בערוץ הטלוויזיה האמריקאי WWOR-TV ומאוחר יותר גם בערוץ PBS.<ref name="Naked Civil Servant TV Information"></ref>

בשנת 2000 הסרט דורג במקום הרביעי בסקר שנערך בין אנשי מקצוע בתעשייה לצורך יצירת רשימה 100 הסרטים הטובים ביותר של המאה ה-20 של מכון הסרטים הבריטי. סרט זה היה הגבוה ביותר ברשימה מבין סרטי ITV. בשנת 2005 הסרט הופץ למכירה בפורמט DVD.

בשנת 2009, הרט שב לגלם את דמותו של קריספ בסרט "אנגלי בניו יורק", שתיאר את השנים האחרונות בחייו של קריספ, אותן העביר במנהטן.<ref></ref>

==ראו גם==
* אנגלי בניו יורק

==קישורים חיצוניים==

==הערות שוליים==

קטגוריה:סדרות דרמה בריטיות
קטגוריה:סרטי טלוויזיה בריטיים
קטגוריה:סרטי להט"ב בריטיים
קטגוריה:סרטים באנגלית
קטגוריה:סרטים ביוגרפיים בריטיים
קטגוריה:סרטים בריטיים מבוססי ספרים
רם יבנה

רם יבנה הוא קצין צה"ל במילואים בדרגת תת-אלוף, שירת כראש החטיבה האסטרטגית וכקצין המודיעין של פיקוד הצפון.

==ביוגרפיה==
יבנה התגייס לצה"ל ב-1986 ועשה את מרבית שירותו באגף המודיעין. בשנת 2000 מונה לראש ענף סוריה בפיקוד הצפון, ב-2003 מונה לקצין המודיעין של אוגדת אזור יהודה ושומרון. ב-2006 מונה לראש זירת טרור בחטיבת המחקר. ב-2008 מונה לקצין המודיעין של פיקוד הצפון. ב-2011 מונה לראש מחלקת תכנון בחטיבת המחקר. ב-2013 מונה לסגן ראש חטיבת המחקר. בשנים 2015 עד 2018 כיהן כראש החטיבה האסטרטגית באגף התכנון.

יבנה סיים ב-1995 תואר ראשון בלימודי המזרח התיכון והיסטוריה כללית מאוניברסיטת חיפה, וב-2006 סיים תואר שני במדע המדינה מהמכללה לביטחון לאומי ואוניברסיטת חיפה.

==קישורים חיצוניים==
*[https://jinsa.org/person/idf-bg-ram-yavne/ פרופיל] באתר jinsa.org

קטגוריה:ראשי החטיבה האסטרטגית
קטגוריה:קציני מודיעין של פיקוד הצפון
קטגוריה:תתי-אלופים בצה"ל
קטגוריה:בוגרי אוניברסיטת חיפה
גיום קוסטו האב

גיום קוסטו האב (בצרפתית: Guillaume Coustou; 1677, ליון – 1746, פריז) היה פסל צרפתי, שפיסל בסגנון הבארוק ועבד עבור לואי הארבעה עשר ולואי החמישה עשר והפך למנהל האקדמיה המלכותית לציור ופיסול.

==ביוגרפיה==

גיום קוסטו האב השתייך למשפחה של פסלים: היה אחיין של אנטואן קואזוו ואחיו הצעיר של ניקולה קוסטו ואביו של גיום קוסטו הבן.

גיום בדומה לאחיו המבוגר ניקולה זכה בפרס רומא שאיפשר לו ארבע שנות לימוד ברומא אבל נטש לימודים אלו ובחר להתחיל בעבודה מעשית כאמן, עבד זמן מה בסטודיו של פייר לה גרוס וחזר לפריז.
כאשר חזר לפריז עזר לדודו אנטואן קואזוו בבנית מונומנט תהילה ומרקורי עבור ארמון מרלי (מקום מנוחה חדש של לואי הארבעה עשר סמוך לארמון ורסאי), בשנים 1740–1745 לאחר מכן יצר עבור ארמון מרלי את סוסי מרלי כתחליף על בסיס פסלי מאלפי הסוסים של כיכר הקווירינאלה ברומא.

בשנת 1704 התקבל קוסטו לאקדמיה המלכותית לציור ופיסול ובשנת 1733 הפך למנהלה.

בשנת 1714 שיתף פעולע עם אחיו ניקולה ביצירת צמד הפסלים סביב נושא אפולו רודף אחר דפנה גיום פיסל את דפנה.

==גלריה==
<gallery>
Marly horse Louvre MR1802.jpg|סוס מרלי במוזיאון הלובר
Study for one of the 'Chevaux de Marly' MET DP135655.jpg|רישום לימודי של סוס מרלי במוזיאון המטרופוליטן לאמנות
Marly horse Louvre MR1803.jpg|סוס מרלי במוזיאון הלובר
Guillaume Coustou the Elder-Marly horse-Place de la Concorde.jpg|סוס מרלי בכיכר הקונקורד
Herakles pyre Coustou Louvre MR1809.jpg|הרקולס במוזיאון הלובר
Nicolas Coustou-Apollon poursuivant Daphné-Rectangular south basin of the Jardin des Tuileries-Paris.jpg|דפנה נרדפת על ידי אפולו בגני טווילרי
Hippomène by Guillaume Coustou, Paris 001.jpg|היפומנס בגני טווילרי
Guillaume Ier Coustou-Diane à la biche-Palais du Luxembourg.jpg|פסל של דיאנה בגני לוקסמבורג לפני ארמון לוקסמבורג - העתק של פסל רומי עתיק שנמצא במוזיאון הלובר
</gallery>

==קישורים חיצוניים==

* 

קטגוריה:פסלים של תקופת הבארוק
קטגוריה:פסלים צרפתים במאה ה-17
קטגוריה:פסלים צרפתים במאה ה-18
קטגוריה:ילידי 1677
קטגוריה:נפטרים ב-1746
קטגוריה:זוכי פרס רומא
צלקת המילה

פין עם צלקת ברית מילה גלויה 
צלקת המילה היא צלקת שנוצרת אצל גברים שעברו מילה. בחלק מהמקרים הצלקת יכולה להיות בצבע כהה יותר, ובכל המקרים היא תקיף את ציר הפין.

== מראה חיצוני ==
הצלקת, המקיפה את ציר איבר המין בחלקו העליון, ממוקמת בגבול עור הציר ושארית העורלה הפנימית, שהיא החלק של העורלה שלא הוסרה במהלך ברית המילה. שריד עורלה זה הוא רירית שנמצאת בין העטרה לצלקת ברית המילה, מה שגורם לריפוי רקמות שונה. בברית מילה למבוגרים חלק מהפרנולום עשוי להישאר על כנו. שארית העורלה היא רירית מיובשת ולעיתים קרובות יכולה להיות בעלת צבע ומרקם שונה משאר עור הפין. הצבע יכול להיות ורדרד או בצבע בהיר, והוא בדרך כלל מתכסה בקרטין כדי להגן עליו מפני סביבה יבשה. חלק מצלקות המילה מתאפיינות בהבדל צבע ניכר בינן ובין המוט.

צלקת המילה תלויה בטכניקה שבה נעשתה המילה. טכניקות כירורגיות פתוחות תוך שימוש בתפרים עלולות לגרום להצטלקות לא אחידה במקום שבו הונחו התפרים. מילה לתינוק אינה דורשת תפרים ולכן יכולה לגרום לצלקת עדינה ושווה. מילה בגיל מאוחר יותר המתבצעת ללא תפרים (טכניקות המשתמשות בדבק רקמות ציאנו-אקרילט במקום תפרים וטכניקות כמו פלסטיבל שמתרפאות בכוונה משנית) גורמת לרוב לצלקת היקפית אחידה.

== תמונות נוספות ==
<gallery>
קובץ:Justin Roger Hayes - Gomco clamp scar.jpg|צלקת טבעת חומה מובחנת הנובעת ממילה של יילודים בשיטת מהדק גומקו 
קובץ:Adult circumcision before and after (2).jpg|לפני ואחרי
קובץ:Circumcised human penis.jpg|שקע חתוך על איבר מין נימול
קובץ:Penis with circumcision scars.jpg|צלקת חומה נראית בשיטת ההדק של גומקו.
קובץ:자지털.jpg|איבר מין נימול
</gallery>

קטגוריה:מערכת הרבייה הגברית
קטגוריה:פין
קטגוריה:מילה (ניתוח)